Ozzmosis

Ozzmosis on Ozzy Osbournen syksyllä 1995 julkaistu seitsemäs sooloalbumi. Levyn tunnetuimpia kappaleita ovat "Perry Mason" ja "I Just Want You". Albumi menestyi hyvin Pohjois-Amerikassa nousten Billboardin listalla sijalle 4. ja myi tuplaplatinaa. Albumin musiikkilinjaa on verrattu mm. Soundgardeniin ja tuohon aikaan muodissa olleeseen grunge-musiikkiin. Albumia on myös kritisoitu tämän johdosta. Kappaleiden teossa on käytetty paljon ulkopuolisia kirjoittajia ja tuottajana toimi Michael Beinhorn, joka oli toiminut monien alternative- ja grunge-yhtyeiden parissa. 

Osbourne oli aikonut lopettaa musiikkiuransa vuoden 1992 No More Tours -kiertueen jälkeen, mutta tauko jäi kuitenkin lyhyeksi. Vuonna 1993 hän alkoi kirjoittaa uutta materiaalia kitaristi Steve Vain, basisti Bob Daisleyn ja rumpali Deen Castronovon kanssa. Vain kanssa sävelletyistä kappaleista albumille päätyi ainoastaan "My Little Man". Kappaleet "Dyin' Day" ja "Danger Zone" päätyivät sittemmin Vain albumeille Fire Garden ja Vai/Gash. Vain oli tarkoitus soittaa albumilla, mutta hän jättäytyi pois albumin tekemisestä Osbournen kanssa sattuneen "välirikon" takia; Zakk Wylde korostaa heidän olevan kuitenkin edelleen ystäviä. Lopulta Wylde palasi kitaristiksi ja basistiksi tuli Geezer Butler. Kosketinsoittimia albumilla soitti Yes-yhtyeestä tuttu Rick Wakeman.

Tuottajana aloitti myös No More Tears-albumilla mukana ollut Michael Wagener. Wagenerin kanssa äänitettiin kappaleita basisti Mike Inezin ja rumpali Randy Castillon kanssa, tarkoituksena tehdä albumista samankuuloinen kuin No More Tearsista. Esituotantoa tuolla kokoonpanolla tehtiin Granny's House Recording -studiolla Renossa No More Tours -kiertueen päätyttyä vuoden 1994 alussa. Epic Records päätti kuitenkin väitetysti muuttaa albumin linjaa modernimmaksi ja tuottajaksi vaihdettiin Michael Beinhorn. Wagenerin kanssa tuotetusta materiaalista kappaleet "Perry Mason", "See You on the Other Side", "Tomorrow", ja "Old LA Tonight" äänitettiin uudelleen Beinhornin kanssa, "Aimee ja "Living with the Enemy" julkaistiin B-puolina ja "Slow Burn" jätettiin julkaisematta. Wagenerin versio kappaleesta "See You on the Other Side" julkaistiin myöhemmin uudelleen vuoden 2005 kokoelmalla Prince of Darkness ja hänen demonsa "Perry Masonista" julkaistiin 2005 . 

Albumia seuranneen kiertueen nimi oli "Retirement Sucks" ja Wylden tilalle kitaristiksi tuli Joe Holmes.

Vuonna 2001 Osbourne kommentoi albumin tekemistä seuraavasti: "Tehtyäni Michael Beinhornin tuottaman Ozzmosisin, en välittänyt jos en enää ikinä tekisi uutta albumia. Mukana oli sellaista vitun pelaamista mielen kanssa. Hän laittoi minut laulamaan koko päivän ajan, ja kun sain kolme neljäsosaa purkitettua, hän sanoi 'Äänesi kuulostaa väsyneeltä. Jatketaan huomenna'. Ja tiesin että seuraavana päivänä hän sanoisi 'Sinun äänesihän on muuttunut. Aloitetaanpas uudestaan.'"

Kappaleet 
"Perry Mason" (Ozzy Osbourne/Zakk Wylde/Jim Vallance) - 5:53
"I Just Want You" (Osbourne/Wylde) - 4:56
"Ghost Behind My Eyes" (Osbourne/Mark Hudson/Steve Dudas) - 5:11
"Thunder Underground" (Osbourne/Geezer Butler/Wylde) - 6:29
"See You On The Other Side" (Osbourne/Lemmy Kilmister/Wylde) - 6:10
"Tomorrow" (Osbourne/Wylde/John Purdell/Duane Baron) - 6:36
"Denial" (Osbourne/Hudson/Dudas) - 5:12
"My Little Man" (Osbourne/Steve Vai) - 4:52
"My Jekyll Doesn't Hide" (Osbourne/Butler/Wylde) - 6:34
"Old L.A. Tonight" (Osbourne/Wylde/Purdell) - 4:48

Vuoden 2002 versiossa on mukana seuraavat bonus-kappaleet:
Whole World's Fallin' Down" (Osbourne/Jack Blades/Tommy Shaw) - 5:05
"Aimee" (Osbourne/Wylde) - 4:46

Muusikot 
Ozzy Osbourne - laulu
Geezer Butler - basso
Zakk Wylde - kitara
Deen Castronovo - rummut
Rick Wakeman - Mellotron kappaleissa "Perry Mason" ja "I Just Want You" 

Michael Beinhorn - kosketinsoittimet

Lähteet

Aiheesta muualla 
 
 

Ozzy Osbournen albumit
Vuoden 1995 albumit